Kalev (film)

"Kalev" on tõsielulistel sündmustel põhinev 2022. aasta Eesti mängufilm.

Eesti Filmi Instituudi komisjoni otsusega lähetati "Kalev" kandideerima Ameerika filmiakadeemia auhinnale Oscar (The Award of the Academy) parima rahvusvahelise mängufilmi kategoorias.Eestit esindavad Oscaritel ... err.ee, 26.09.2022.

 Lühikirjeldus 
Tõsielust inspireeritud spordidraama räägib Kalevi korvpallimeeskonna teekonnast laguneva Nõukogude Liidu viimaste meistrivõistluste võitjaks – Nõukogude Liidu meistriks – 1991. aastal. Tähelepanu keskmes on korvpallurite raske võitlus nii oma rahvuskaaslaste, armutute vastaste kui ka meeskonna sisemise moraaliga. Film käsitleb Kalevi korvpallimeeskonna käekäigu kaudu mitmeid olulisi teemasid: rahvuslikku enesemääramisõigust, rahvuslikku uhkust, vastuseisu imperialistlikule maailmavaatele, samuti sportliku võistluse poliitkemplusi ületavat ideed. Peategelased: ennast tõestav noormängija Gert Kullamäe, tulihingeline kapten Aivar Kuusmaa ja range, meeskonda hoidev peatreener Jaak Salumets.

 Sisu 
Filmi tegevus algab 1990. aasta suvel ning ees on ootamas NSV Liidu meistrivõistluste järjekordne hooaeg. Nõukogude Liit on jõudnud lagunemise ajajärku, Eesti püüdleb iseseisvuse taastamise poole ja väheneb ühiskonna toetus eestlaste osalemisele Nõukogude Liidu meistrivõistlustel. Alles hiljuti uuesti meistrivõistluste kõrgliigasse tõusnud Kalevi korvpallimeeskond seisab valiku ees: osaleda või mitte (nagu leedulased). Spordile pühendunud meeskonnana otsustatakse siiski osaleda, teadmata, et järgnemas on ettearvamatu hooaeg, mille käigus tuleb taluda kokkulepitud tulemustega mängude vaimset pinget, äraostetud kohtunikke, poliitilisi nõudmisi, vastutust perekondade ees. Hooaja lõpuks aga on Kalevil jäänud vaid üks eesmärk.Eesti filmi andmebaas.

 Näitlejad 
<tr valign=top><td>
 Mait Malmsten – Jaak Salumets
 Reimo Sagor – Aivar Kuusmaa
 Priit Võigemast – Riho Soonik
 Mihkel Kuusk – Gert Kullamäe
 Ott Kartau – Ivo Saksakulm
 Veiko Porkanen – Rauno Pehka
 Kristjan Sarv – Margus Metstak
 Siim Maaten – Andrus Nagel
<td>
 Arturs Putninš – Aleksandr Karavajev
 Howard Frier – George Jackson
 Jonathan Peterson – Tiit Sokk
 Rauno Polman – Aivar Toomiste
 Mathias-Einari Leedo – Marek Noormets
 Andris Keišs – Pranas Mickevicius
 Jekabs Reinis – Sergei Babenko
 Margus Jaanovits – Heino Jürviste
<td>
 Sulev Teppart – Doktor Jalak
 Üllar Saaremäe – Gerdi isa
 Karin Tammaru – Gerdi ema
 Raimo Pass – Kuusmaa isa
 Piret Kalda – Kuusmaa ema
 Taavi Teplenkov – telereporter
 Kaspar Velberg – reporter
 Hilje Murel – diktor

Festivalid, auhinnanominatsioonid 
Osalemine, OSCAR – The Award of the Academy of Motion Picture Arts and Sciences (Ameerika Ühendriigid), 2022, Eesti poolt esitatud kandideerima parima võõrkeelse filmi auhinna nominendiks
Nominatsioon – Eesti Filmiajakirjanike Ühingu aasta filmi auhind (Eesti), 2022
Osalemine, Warsaw International Film Festival (Varssavi. Poola), 2022
Osalemine, PÖFF – Pimedate Ööde filmifestival (Tallinn, Eesti), 2022, Balti filmi võistlusprogramm
Osalemine, Palm Springsi filmifestivalil Awards Buzzi programmis 2023Kalev linastub Palm Springsi filmifestivalil. Postimees, 12. detsember 2022

 Tunnustus 
Preemia, Eesti Kultuurkapitali Audiovisuaalse kunsti sihtkapitali preemia (Eesti), 2022, Ove Musting – aasta debüüt; Mait Malmsten – Jaak Salumetsa rolli eest; Rein Kotov – operaatoritöö ning montaaži eest
Auhind, EFTA – Eesti filmi- ja teleauhind (Eesti), 2023, Parim mängufilm, režissöör, helirežissöör, helilooja, kostüümikunstnik, meesnäitleja (Mait Malmsten).

Viited

 Välislingid 
"Kalev" andmebaasis IMDb
 "Kalev" Eesti Filmi andmebaasis
29 aastat suurest võidust ehk Kuidas Jaak Salumets Kalevis poistest mehed kasvatas Õhtuleht, 6. mai 2020
"Kalev" mängib Eesti spordiajaloo elust suuremaks ERR Kultuur, 20. september 2022
„Kalev“ näitab Eesti filmi maailmataset Eesti Päevaleht, 21. september 2022
Kuidas sündisid 2023. aasta parima filmi tiitli saanud „Kalevi“ eriefektid? Eesti Ekspress, 15. aprill 2023
Mängufilmi treiler

Kategooria:Eesti filmid
Kategooria:Spordifilmid
Kategooria:2022. aasta filmid